stanford-oval/wikipedia huggingface dataset:
อุบัติการณ์ซากูราดามง (ค.ศ. 1932)
สิ่งสืบทอด

รัฐบาลเกาหลียกย่องอีหลังเสียชีวิตด้วยเครื่องอิสริยาภรณ์กิตติคุณสำหรับการสร้างชาติใน ค.ศ. 1962 และแสตมป์ที่ระลึกใน ค.ศ. 1992 มีอนุสาวรีย์ของอีที่สวนฮโยชังในกรุงโซล ประเทศเกาหลีใต้
โรงเรียนลำปางกัลยาณี

| โรงเรียนลำปางกัลยาณี Lampang Kanlayanee School> ข้อมูล |
| --- | --- |
ชื่ออื่น: ล.ก. / LKS
ประเภท: โรงเรียนมัธยมศึกษาขนาดใหญ่พิเศษ
คำขวัญ: อชฺเชว กิจฺจมาตปฺปํ   (จงเร่งทำความเพียรเสียแต่วันนี้) 
สถาปนา: พ.ศ. 2458
เขตการศึกษา: สำนักงานคณะกรรมการการศึกษาขั้นพื้นฐาน
รหัส: 52012008
ผู้อำนวยการ: นายวิโรจ หลักมั่น
ระดับปีที่จัดการศึกษา: มัธยมศึกษาปีที่ 1—6 สหศึกษา
จำนวนนักเรียน: 3,368 คน
สี:   น้ำเงิน    ขาว
เพลง: มาร์ชลำปางกัลยาณี
เว็บไซต์: http://www.lks.ac.th
โรงเรียนลำปางกัลยาณี เป็นโรงเรียนสังกัดสำนักงานเขตพื้นที่การศึกษามัธยมศึกษาเขต 35 ตั้งอยู่ในตำบลสวนดอก อำเภอเมืองลำปาง จังหวัดลำปาง
ประวัติ

โรงเรียนลำปางกัลยาณี เริ่มก่อตั้งครั้งแรกเมื่อ พ.ศ. 2458 โดย พล.ต.ต.เจ้าราชวงศ์ (แก้วปราบเมรุ ณ ลำปาง) เป็นผู้อุทิศที่ดินให้ 1 ไร่เศษ ทางฝั่งขวาของแม่น้ำวัง ถนนปงสนุก อำเภอเมือง จังหวัดลำปาง ต่อมาพ่อเลี้ยง หม่อง หง่วยสิ่น สุวรรณอัตถ์ ได้ก่อสร้างอาคารเรียนให้ 1 หลัง เป็นอาคารไม้ชั้นเดียว มี 3 ห้องเรียน แต่ไม่มีครูสอน โรงเรียนจึงถูกทอดทิ้งไว้ให้ร้างอยู่ถึง 2 ปี
ในปี พ.ศ. 2460 คุณครูแคลระ รัตนศาสตร์สมบูรณ์ ได้มาเที่ยวที่จังหวัดลำปาง พระยาสุเรนทร์ ราชเสนีย์ เจ้าเมืองลำปางได้ขอร้องให้ คุณครูแคลระ ทำการเปิดสอน ด้วยความอนุเคราะห์ของคุณครูแคละ โรงเรียนรัฐบาลหญิงแห่งแรกของจังหวัดลำปาง จึงเกิดขึ้นเป็นครั้งแรก เมื่อวันที่ 5 กรกฎาคม พ.ศ. 2460 จัดสอนแบบสหศึกษา มีนักเรียนชาย 57 คน นักเรียนหญิง 3 คน มีครูเพียงคนเดียว การสอนต้องใช้วิธีจัดให้เด็กโตช่วยสอนเด็กเล็ก ด้วยความวิริยะ อุตสาหะ ด้วยความตั้งใจจริงของคุณครูแคลระ รัตนศาสตร์สมบูรณ์ ท่านได้ทุ่มเทกำลังกาย กำลังทรัพย์ ทำงานพัฒนาโรงเรียนแต่ลำพังเป็นเวลาถึง 5 ปี โดยไม่เห็นแก่ความเหน็ดเหนื่อย จนปี พ.ศ. 2465 จึงได้ครูที่สำเร็จจากจังหวัดพระนครมาช่วยสอน และแบ่งเบาภาระจากท่านไปบ้าง นับได้ว่าท่านเป็น ปูชนียบุคคลที่ควรแก่การยกย่อง
พ.ศ. 2478 มีนักเรียนเพิ่มขึ้นถึง 300 คน และเปิดขยายชั้นเรียนถึงชั้นมัธยมศึกษาปีที่ 4 ทำให้เกิดปัญหาในเรื่องสถานที่คับแคบ สนามและที่พักผ่อนไม่พอกับจำนวนนักเรียน คุณครูแคลระ รัตนศาสตร์สมบูรณ์ จึงได้จัดซื้อที่ดินจำนวน 16 ไร่ 20 ตารางวา ที่ถนนพหลโยธิน อำเภอเมือง จังหวัดลำปาง (สถานที่ โรงเรียน ลำปางกัลยาณีในปัจจุบัน) ด้วยทุนทรัพย์ส่วนตัวของท่านเป็นจำนวนเงิน 600 บาท ปัจจุบันมีเนื้อที่ 23 ไร่เศษ
รายนามผู้บริหารโรงเรียนลำปางกัลยาณี

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | นางแคลระ รัตนศาสตร์สมบูรณ์ | พ.ศ. 2460 - 2478 |
| 2 | นางสุ่น อัจฉกุล | พ.ศ. 2479 - 2480 |
| 3 | นางตาบ แรงขำ | พ.ศ. 2481 - 2485 |
| 4 | นางบุญฉวี พรหมปกรณ์ | พ.ศ. 2485 - 2487 |
| 5 | นางสมบูรณ์ ธรรมคลองอาตม์ | พ.ศ. 2487 - 2493 |
| 6 | นางประทุมมาลย์ รัชตะปิติ | พ.ศ. 2493 - 2497 |
| 7 | นางศรีบุศย์ กรรณสูต | พ.ศ. 2497 - 2506 |
| 8 | คุณหญิงวลัย ลีลานุช | พ.ศ. 2506 - 2528 |
| 9 | นางบุญรัตน์ โรจนศักดิ์ | พ.ศ. 2528 - 2533 |
| 10 | นางสาวบุญนาค เดี่ยววิไล | พ.ศ. 2533 - 2539 |
| 11 | นายวีระยุทธ จงสถาพรพงศ์ | พ.ศ. 2539 - 2544 |
| 12 | นายบริบูรณ์ สุทธสุภา | พ.ศ. 2544 - 2547 |
| 13 | ดร.จุรีย์ สร้อยเพชร | พ.ศ. 2547 - 2555 |
| 14 | นายธรนินทร์ เฆมศิริ | พ.ศ. 2555 - 2558 |
| 15 | นายแสวง บุญมากาศ | พ.ศ. 2558 – 2561 |
| 16 | นายนิรันดร หมื่นสุข | พ.ศ. 2561 – 2565 |
| 17 | นายวิโรจ หลักมั่น | พ.ศ. 2565 - ปัจจุบัน |
อาคารและสถานที่สำคัญในโรงเรียนลำปางกัลยาณี

อาคาร 1 - กัลยารัตน์ เป็นอาคารอำนวยการ และยังเป็นที่ตั้งของกลุ่มสาระการเรียนรู้ภาษาไทยและกิจกรรมพัฒนาผู้เรียน(แนะแนว) มีจำนวนชั้นทั้งหมด 3 ชั้น
อาคาร 2 - ภัทรนารี เป็นที่ตั้งของกลุ่มสาระการเรียนรู้ภาษาต่างประเทศ (ภาษาอังกฤษ), ห้องเรียนทั่วไป, ห้องเรียนของนักเรียนห้องเรียนพิเศษ MEP (Mini English Program) และ IEP (Intensive English Program) มีจำนวนชั้นทั้งหมด 3 ชั้น
อาคาร 3 - ธีรอนงค์ เป็นที่ตั้งของสหกรณ์ร้านค้า, กลุ่มสาระการเรียนรู้คณิตศาสตร์และกลุ่มสาระการเรียนรู้สังคมศึกษา ศาสนาและวัฒนธรรม, ห้องเรียนนาฏศิลป์ และห้องเรียนทั่วไป มีจำนวนชั้นทั้งหมด 4 ชั้น
อาคาร 4 - สรรพประสงค์สุดา เป็นที่ตั้งของกลุ่มสาระการเรียนรู้วิทยาศาสตร์ และเป็นอาคารเรียนวิชาวิทยาศาสตร์ มีจำนวนชั้นทั้งหมด 4 ชั้น
อาคาร 5 - ปิ่นไผทกาญจนาภิเษก ลักษณะของอาคารเป็นรูปตัว T เป็นที่ตั้งของกลุ่มสาระการเรียนรู้ศิลปศึกษาและกลุ่มสาระการเรียนรู้การงานอาชีพและเทคโนโลยี และเป็นอาคารเรียนของนักเรียนห้องเรียนพิเศษดนตรีไทย-ดนตรีสากล มีจำนวนชั้นทั้งหมด 4 ชั้น
อาคาร 6 - ราชนิทัตวิทยา เป็นที่ตั้งของห้องสมุด, พิพิธภัณฑ์เพื่อการศึกษาโรงเรียนลำปางกัลยาณี, อาคารเรียนของนักเรียนห้องเรียนพิเศษวิทยาศาสตร์ คณิตศาสตร์ เทคโนโลยีและสิ่งแวดล้อม และห้องเรียนทั่วไป มีจำนวนชั้นทั้งหมด 3 ชั้น
อาคาร 7 - ศรีรัตนศาสตร์สมบูรณ์ ลักษณะของอาคารเป็นรูปตัว L เป็นที่ตั้งของกลุ่มสาระการเรียนรู้ภาษาต่างประเทศ (ภาษาจีน,ภาษาญี่ปุ่น,ภาษาฝรั่งเศสและภาษาเกาหลี) และห้องเรียนทั่วไป มีจำนวนชั้นทั้งหมด 4 ชั้น
อาคารวรกัญญาวลัย มีทั้งหมด 3 ชั้น โดยชั้นล่างเป็นโรงอาหาร ส่วนชั้นบนเป็นหอประชุม ใช้เมื่อมีกิจกรรมต่าง ๆ ของทางโรงเรียน
อาคาร 100 ปี ลำปางกัลยาณี ตั้งอยู่ทางขวาของอาคารวรกัญญาวลัย เป็นที่ตั้งของหอประชุม100ปี ธนาคารโรงเรียน ห้องสิทธิประโยชน์ ร้านไอศกรีม และโต๊ะรับประทานอาหารสำหรับนักเรียน
อาคารพลศึกษา เป็นที่ตั้งของกลุ่มสาระการเรียนรู้สุขศึกษาและพลศึกษา อยู่ตรงข้ามกับอาคารวรกัญญาวลัย ด้านหน้าอาคารจะมีสนามบาสเกตบอล
สนามฟุตบอล ตั้งอยู่หน้าอาคารกัลยารัตน์ เป็นสถานที่สำหรับเคารพธงชาติ สวดมนต์และประชาสัมพันธ์ในตอนเช้า
ศาลานพรัตน์ ตั้งอยู่ทางซ้ายของอาคารราชนิทัตวิทยา
ห้องประชาสัมพันธ์ ตั้งอยู่ตรงข้ามกับศาลานพรัตน์
ห้องเรียนขงจื่อ ตั้งอยู่หลังอาคารปิ่นไผทกาญจนาภิเษก เป็นห้องเรียนวิชาภาษาจีน
รายนามศิษย์เก่าที่มีชื่อเสียง

นันทนา คำวงค์  (แป๋ว) นักกีฬาเทเบิ้ลเทนนิสหญิงทีมชาติไทย
ฑิพาฎีพ์ ปวีณาเสถียร
พิรดา เตชะวิจิตร์ วิศวกรดาวเทียมประจำสำนักงานพัฒนาเทคโนโลยีอวกาศและภูมิสารสนเทศ (GISTDA)
ปณิธาน บุตรแก้ว (ไมกี้) นักแสดงช่อง 3
แหล่งข้อมูลอื่น

เว็บไซต์โรงเรียนลำปางกัลยาณี
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
การโจมตีฟูมิโอะ คิชิดะ

| การโจมตีฟูมิโอะ คิชิดะ |
| --- | --- |

ชื่อท้องถิ่น: 岸田文雄襲撃事件
สถานที่: เมืองวากายามะ จังหวัดวากายามะ คันไซ ประเทศญี่ปุ่น
วันที่: 15 เมษายน 2023; 18 เดือนก่อน (2023-04-15)  ป. 12:30 pm (JST, UTC+9)
เป้าหมาย: ฟูมิโอะ คิชิดะ
ประเภท: การขว้างไปป์บอมบ์
ตาย: 0
เจ็บ: 1
ผู้ต้องหา: รีวจิ คิมูระ
ในวันที่ 15 เมษายน ค.ศ. 2023 เกิดการโจมตี ฟูมิโอะ คิชิดะ นายกรัฐมนตรีญี่ปุ่น ขณะกำลังเยี่ยมเมืองวากายามะในภูมิภาคคันไซของประเทศญี่ปุ่น
ภูมิหลัง

ในเดือนกันยายน ค.ศ. 2022 ชูเฮ คิชิโมโตะ สมาชิกผู้แทนราษฎรวากายามะเขต 1 ตัดสินใจไม่ลงรับสมัครเลือกตั้งผู้ว่าราชการจังหวัดวากายามะ ด้วยเหตุนี้จึงกำหนดให้มีการเลือกตั้งซ่อมในวากายามะเขต 1 ในวันที่ 23 เมษายน ค.ศ. 2023 โดยที่ฮิโรฟูมิ คาโด อดีตสมาชิกผู้แทนราษฎรจากพรรคเสรีประชาธิปไตย ลงรับสมัครเลือกตั้งซ่อม คิชิดะจึงไปช่วยหาเสียงให้แก่เขาที่วากายามะในฐานะของประธานพรรคเสรีประชาธิปไตย
เหตุการณ์

| วิดีโอหลายคลิปจากแหล่งข้อมูลภายนอก |
| --- | --- |
ภาพเหตุการณ์การโจมตี
 Device explodes near Japan's prime minister Fumio Kishida, เดอะการ์เดียน
ในวันที่ 15 เมษายน ค.ศ. 2023 ขณะที่นายกรัฐมนตรีญี่ปุ่น ฟูมิโอะ คิชิดะ กำลังปราศรัยอยู่ในเมืองวากายามะเพื่อหาเสียงให้แก่นักการเมืองพรรคเสรีประชาธิปไตยที่ลงรับสมัครเลือกตั้งซ่อม เกิดระเบิดจากสิ่งที่ได้รับการระบุว่าเป็น "ไปป์บอมบ์" ห่างจากคิชิดะราว 1 เมตร เขาไม่ได้รับบาดเจ็บจากแรงระเบิดและได้รับการอพยพออกจากพื้นที่ มีเพียงเจ้าหน้าที่ตำรวจที่ได้รับบาดเจ็บ อุปกรณ์ระเบิดตกใกล้คิชิดะและใช้เวลาหลายวินาทีกว่าจะทำงาน หลังเกิดเหตุระเบิด ผู้คนหนีเมื่อคิชิดะอพยพออก ขณะที่ผู้ก่อการกำลังเตรียมที่จะขว้างระเบิดลูกที่สอง ชาวประมงท้องถิ่นจับตัวไว้ได้ก่อน ผู้ก่อการถูกจับกุม ณ ที่เกิดเหตุโดยเจ้าหน้าที่ตำรวจนอกเครื่องแบบหลังโยนอุปกรณ์อันควรสงสัยว่าจะ "ขัดขวางการประกอบกิจการ" (obstruction of business) มีการบันทึกวิดีโอด้วยกล้องตลอดเหตุการณ์ อ้างถึงชาวบ้านที่อาศัยอยู่ในละแวกที่พักของผู้ก่อการในจังหวัดเฮียวโงะ เขาเป็นคนเงียบและอ่อนโยน
หลังการเกิดเหตุการณ์ คิชิดะระบุว่า "ผมขออภัยที่ทำให้หลายคนต้องเป็นกังวล เรากำลังอยู่ในห้วงการเลือกตั้งที่สำคัญของประเทศเรา พวกเราต้องผ่านเหตุการณ์นี้ไปให้ได้" เหตุการณ์นี้เกิดขึ้นไม่เกิน 1 ปีให้หลังการลอบสังหารของอดีตนายกรัฐมนตรี ชินโซ อาเบะ เมื่อวันที่ 8 กรกฎาคม ค.ศ. 2022
ตำบลดอนตาล (อำเภอเมืองสุพรรณบุรี)

| ตำบลดอนตาล |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Don Tan
ประเทศ: ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 24.00 ตร.กม. (9.27 ตร.ไมล์)
ประชากร (2566)
 • ทั้งหมด: 3,296 คน
 • ความหนาแน่น: 137.33 คน/ตร.กม. (355.7 คน/ตร.ไมล์)
รหัสไปรษณีย์ : 72000
รหัสภูมิศาสตร์: 720107
 ส่วนหนึ่งของสารานุกรมประเทศไทย
| องค์การบริหารส่วนตำบลดอนตาล |
| --- | --- |
องค์การบริหารส่วนตำบล
อบต.ดอนตาลที่ตั้งที่ทำการองค์การบริหารส่วนตำบลดอนตาล
พิกัด: 14°29′42.6″N 100°11′29.2″E﻿ / ﻿14.495167°N 100.191444°E﻿ / 14.495167; 100.191444
ประเทศ:  ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 24.00 ตร.กม. (9.27 ตร.ไมล์)
ประชากร (2566)
 • ทั้งหมด: 3,296 คน
 • ความหนาแน่น: 137.33 คน/ตร.กม. (355.7 คน/ตร.ไมล์)
รหัส อปท.: 06720118
ที่อยู่ที่ทำการ: เลขที่ 99/1 หมู่ 4 ตำบลดอนตาล อำเภอเมืองสุพรรณบุรี จังหวัดสุพรรณบุรี 72000
เว็บไซต์: dontarn.go.th
 ส่วนหนึ่งของสารานุกรมประเทศไทย
ดอนตาล เป็นตำบลในอำเภอเมืองสุพรรณบุรี จังหวัดสุพรรณบุรี
ที่ตั้งและอาณาเขต

ตำบลดอนตาล มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลดอนมะสังข์
ทิศตะวันออก ติดต่อกับตำบลสาวร้องไห้ และตำบลไผ่วง (อำเภอวิเศษชัยชาญ จังหวัดอ่างทอง)
ทิศใต้ ติดต่อกับตำบลโคกโคเฒ่า
ทิศตะวันตก ติดต่อกับตำบลไผ่ขวาง และตำบลสนามชัย
ประวัติ

เหตุที่ชื่อว่า "ดอนตาล" เนื่องจากในสมัยก่อน บริเวณที่เป็นที่ตั้งของชุมชนบ้านดอนตาลแห่งนี้ เป็นป่ารกทึบมีต้นไม้นานาชนิดขึ้นอยู่เป็นจำนวนมาก จึงเป็นแหล่งอาหารของช้างป่าซึ่งอาศัยอยู่รวมกันเป็นโขลง และเที่ยวออกหาอาหารกินไปตามพื้นที่ต่าง ๆ จนมาถึงบริเวณพื้นที่ซึ่งเป็นที่ตั้งของชุมชนบ้านดอนตาลในปัจจุบัน ก็ได้กินลูกตาลสุกในระหว่างทางที่หากินและได้ถ่ายมูลออกมาเป็นเมล็ดของลูกตาลจําานวนมาก ทำให้ต่อมาบริเวณแห่งนี้จึงมีต้นตาลขึ้นอยู่เป็นจำนวนมาก ซึ่งเป็นที่มาของชื่อ ดอนตาล
เดิมพื้นที่ตำบลดอนตาลมี 7 หมู่บ้าน ปี พ.ศ. 2490 ทางราชการได้แยกพื้นที่ด้านทิศเหนือของตำบลดอนตาล 2 หมู่บ้าน ได้แก่ หมู่ 5 บ้านดอนมะสังข์ และหมู่ 6 บ้านหนองบอน ออกไปตั้งเป็น ตำบลดอนมะสังข์ และมีการลำดับหมู่บ้านในตำบลดอนตาลขึ้นใหม่
การปกครองส่วนภูมิภาค > การปกครองส่วนภูมิภาค

ตำบลดอนตาลแบ่งพื้นที่การปกครองออกเป็น 5 หมู่บ้าน ได้แก่
หมู่ที่ 1 บ้านหัวระกำ
หมู่ที่ 2 บ้านคันลำ
หมู่ที่ 3 บ้านดอนหญ้าแพรก
หมู่ที่ 4 บ้านไผ่เกาะโพธิ์งาม
หมู่ที่ 5 บ้านหนองแปดค่ำ
การปกครองส่วนภูมิภาค > การปกครองส่วนท้องถิ่น

ตำบลดอนตาลเดิมมีฐานะเป็นสภาตำบลดอนตาล ในปี พ.ศ. 2517 ต่อมาปี พ.ศ. 2538 สภาตำบลดอนตาลมี 5 หมู่บ้าน พื้นที่ 24.0 ตารางกิโลเมตร ประชากร 3,127 คน และ 739 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลดอนตาลอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลดอนตาล
รายชื่อตัวละครในโยไควอทช์

บทความหลัก: โยไควอทช์
ตัวละครที่ปรากฏในซีรีส์โยไควอทช์ ที่ปรากฏตัวในเกม, อนิเมะและภาพยนตร์
ตัวละครหลัก (โยไค) > วิสเปอร์

วิสเปอร์ (ウィスパー) เป็น "โยไคพ่อบ้าน" ที่ถูกผนึกโดยนักบวชเมื่อ 190 ปีก่อน เผ่าเนียวโรรน แรงค์ C คำพูดติดปากคือ "วิส (うぃす)" ถูกปลดผนึกจากการเปิดแคปซูลของตัวเอก (เคย์ตะ / ฟุมิจัง) เป็นผู้ช่วยของตัวเอกทำหน้าที่หาข้อมูลโยไคที่ปรากฏตัวจากข้อมูลของอุคิอุคิพีเดียโดยใช้แทบเล็ต โยไคแพด มักจะบอกว่าตัวเองรู้เรื่องโยไคต่าง ๆ เป็นอย่างดี แต่กลับไม่สามารถรู้สึกถึงโยไครอบตัวได้
ในช่วงสงครามเซ็นโกคุ วิสเปอร์มีรูปร่างที่ต่างจากปัจจุบันและเป็นโยไคที่ปรึกษาทัพให้กับ อิชิดะ มิทสึนาริ โดยใช้ชื่อว่า วิสเบ (ウィスベェ) และมีชื่อจริงว่า ชิตตะคาบุริ (シッタカブリ)
ในเกมโยไควอทช์ภาค 1 และ 2 วิสเปอร์เป็นเพียงโยไค NPC เท่านั้น แต่ว่าตั้งแต่โยไควอทช์บัสเตอร์สเป็นต้นมา ผู้เล่นสามารถเป็นเพื่อนกับวิสเปอร์และนำเข้าสู่การต่อสู้ได้เช่นเดียวกับโยไคตัวอื่นๆ ในฐานะโยไคเผ่าเนียวโรรน / เผ่าอุวาโนะโซระ
ตัวละครหลัก (โยไค) > จิบะเนียน > โยไคตระกูลเนียนตัวอื่นๆ

| ชื่อโยไค | จิบะเนียน | ทอมเนียน |
| --- | --- | --- |
| เจ้าของสมัยยังมีชีวิต | เอมิ (エミ) | เอมิลี่ (エミリー) |
| คำขึ้นต้น | โอเรทจิ (オレっち) | ทอมมุทจิ (トムっち) |
| คำลงท้าย | เนียน (ニャン) | เมี๊ยว (ミャウ) แต่อย่างไรก็ตามชื่อโยไคก็ไม่ใช่ทอมเมี๊ยวแต่เป็นทอมเนียน |
| สีตัวและลักษณะ | ตัวสีแดง ผ้าคาดท้องสีเหลือง | ตัวสีเหลือง ผ้าคาดท้องสีแดงสลับสีน้ำเงิน มีทรงผมเป็นอเมริกันสไตล์ และใบหน้ามีฝ้ากระ |
| ดวงตา | ตาขาวสีเหลือง ตาดำสีดำ | ตาขาวสีฟ้าอ่อน ตาดำสีน้ำเงิน |
| ปลอกคอที่สวม | กระดิ่งทรงกลม | กระดิ่ง |
| ท่าไม้ตาย | เฮียคุเร็ทสึนิคุคิว (ひゃくれつ肉球) | วันฮันเดรดนิคุคิว (ワンハンドレッド肉球) |
| ของกินที่ชอบ | ช็อกโกโบ | เดลิเชียสติ๊ก |
| ไอดอลหญิงที่ชื่นชอบ | เนีย KB48 (ニャーKB48) | เลดี้ เนียเนีย (レディー・ニャニャ) |
ผู้เกี่ยวข้องกับตัวเอก > อาจารย์และเพื่อนร่วมชั้น > ชั้นประถม 5 ห้อง 2

ห้องเรียนของเคย์ตะ, ฟุมิจัง, คุมะ และ คันจิ
ผู้เกี่ยวข้องกับตัวเอก > อาจารย์และเพื่อนร่วมชั้น > ชั้นประถม 5 ห้อง 1

ห้องเรียนของอินาโฮะ
โยไคอื่นๆ

รายชื่อโยไคที่ปรากฏอ้างอิงจากการเรียงลำดับของโยไคไดจิเท็นของเกม โยไควอทช์บัสเตอร์ส 2 ซอร์ด / แม็กนั่ม ในส่วนโยไคชาโดว์ไซด์ไปที่ รายชื่อตัวละครในโยไควอทช์#ตัวละครที่ปรากฏในโยไควอทช์ ชาโดว์ไซด์
โยไคอื่นๆ > เผ่าอิซามาชิ

เผ่าอิซามาชิ (イサマシ族, กล้าหาญ) ในเวอร์ชันต่างประเทศเรียกว่า Brave Tribe คือกลุ่มโยไคที่มีหัวใจกล้าหาญและมีพลังการโจมตีสูง สีสัญลักษณ์คือสีแดง
โยไคอื่นๆ > เผ่าฟุชิงิ

เผ่าฟุชิงิ (フシギ族, มหัศจรรย์ ) ในเวอร์ชันต่างประเทศเรียกว่า Mysterious Tribe คือกลุ่มโยไคที่มีพลังเวทมนตร์และลึกลับ สีสัญลักษณ์คือสีเหลือง
โยไคอื่นๆ > เผ่าโกเค็ทสึ

เผ่าโกเค็ทสึ (ゴーケツ族, ผู้ยิ่งใหญ่) ในเวอร์ชันต่างประเทศเรียกว่า Tough Tribe คือกลุ่มโยไคที่มีพลังป้องกันและทนทานดั่งวีรบุรุษ สีสัญลักษณ์คือสีส้ม
โยไคอื่นๆ > เผ่าพุริจี

เผ่าพุริจี (プリチー族, น่ารัก) ในเวอร์ชันต่างประเทศเรียกว่า Charming Tribe คือกลุ่มโยไคที่มีพลังความเร็วและมีความน่ารัก สีสัญลักษณ์คือสีชมพู
โยไคอื่นๆ > เผ่าโปกะโปกะ

เผ่าโปกะโปกะ (ポカポカ族, อบอุ่น) ในเวอร์ชันต่างประเทศเรียกว่า Heartful Tribe คือกลุ่มโยไคที่มีพลังฟื้นฟูและรักษา สีสัญลักษณ์คือสีเขียว
โยไคอื่นๆ > เผ่าอุซุระคาเงะ

เผ่าอุซุระคาเงะ (ウスラカゲ族, เสี้ยวเงา) ในเวอร์ชันต่างประเทศเรียกว่า Shady Tribe คือกลุ่มโยไคที่มีพลังให้ค่าพลังสถานะลดลงและมีความชั่วร้าย สีสัญลักษณ์คือสีน้ำเงิน
โยไคอื่นๆ > เผ่าบุคิมี

เผ่าบุคิมี (ブキミー族, พิลึกกึกกือ) ในเวอร์ชันต่างประเทศเรียกว่า Eeire Tribe คือกลุ่มโยไคที่มีพลังสร้างสถานะให้ผิดพลาดและมีความแปลกประหลาด สีสัญลักษณ์คือสีม่วง
โยไคอื่นๆ > เผ่าเนียวโรรน

เผ่าเนียวโรรน (ニョロロン族) ในเวอร์ชันต่างประเทศเรียกว่า Slippery Tribe คือกลุ่มโยไคถูกสิงได้ยาก ส่วนใหญ่จะมีรูปร่างคล้ายสัตว์เลื้อยคลาน สีสัญลักษณ์คือสีฟ้า
โยไคอื่นๆ > เผ่าฮากุเระ

เผ่าฮากุเระ (ハグレ族) ในเวอร์ชันต่างประเทศเรียกว่า Wandroid Tribe เป็นเผ่าโยไคหุ่นยนต์ประเภทแอนดรอยด์ เป็นเผ่าที่มีโยไคน้อยที่สุด มีสีสัญลักษณ์คือสีน้ำเงินเข้ม
โยไคอื่นๆ > เผ่าไคมะ

เผ่าไคมะ (怪魔族) ในเวอร์ชันต่างประเทศเรียกว่า Wicked Tribe เป็นเผ่าโยไคชั่วร้ายที่ถูกสร้างโดย โทคิโอะ อุบะอุเนะ มีพลังมากกว่าโยไคตัวอื่นๆ สามารถสิงร่างได้ทั้งมนุษย์และโยไค โดยมีลักษณะที่ถูกสิงคือมีรูปร่างคล้ายหน้ากากสวมใส่ที่ดวงตา มีสีสัญลักษณ์คือสีดำ
โยไคอื่นๆ > เผ่าโอ (เผ่าเอ็นมะ)

เผ่าเอ็นมะ (エンマ族) มีสีสัญลักษณ์คือสีม่วงเข้ม
โยไคอื่นๆ > เลเจนด์โยไค

เลเจนด์โยไค (レジェンド妖怪) ในเวอร์ชันต่างประเทศเรียกว่า Legendary Yo-Kai คือโยไคระดับตำนานที่มีเงื่อนไขพิเศษในการเรียกโดยการเรียกนั้นจะต้องมาจากโยไคเมดัลทั้ง 8 ตามเงื่อนไข และเป็นกลุ่มโยไคที่หายากมากที่สุด สีสัญลักษณ์คือสีทอง นอกจากนี้ยังมีเลเจนด์โยไคในแบบอื่นๆ ทั้งเมริเคนเลเจนด์โยไค อิจินเลเจนด์โยไค มิสเทรีเลเจนด์โยไค ซึ่งจะแตกต่างกับเลเจนด์โยไคหลักทั้ง 8
โยไคอื่นๆ > ตระกูลบุนโดรี่

ปรากฏในโยไควอทช์บัสเตอร์ส 2
โยไคอื่นๆ > โยไคที่ปรากฏในโยไควอทช์ 4

โยไคที่ปรากฏตัวในเกม โยไควอทช์ 4 โบคุระ วะ โอนาจิโซระ โวะ มิอาเงเทะอิรุ ในส่วนโยไคที่ปรากฏในชาโดว์ไซด์และโยไคในยุคของชิน อ่านเพิ่มเติมที่ รายชื่อตัวละครในโยไควอทช์ (ผลงานนอก)#ตัวละครที่ปรากฏในโยไควอทช์ ชาโดว์ไซด์ และ รายชื่อตัวละครในโยไควอทช์ (ผลงานนอก)#ตัวละครที่ปรากฏในโยไควอทช์ FOREVER FRIENDS
วัดนวมินทรราชูทิศ

| วัดนวมินทรราชูทิศ |
| --- | --- |
วัดนวมินทรราชูทิศ

ชื่อสามัญ: Wat Nawamintararachutis
ที่ตั้ง: 382 เซาท์สตรีทอิส เมืองเรย์แฮม รัฐแมสซาชูเซตส์  สหรัฐอเมริกา 02767
นิกาย: เถรวาท มหานิกาย
หมายเหตุ: http://watnawamin.org/
 สถานีย่อยพระพุทธศาสนา
วัดนวมินทรราชูทิศ ตั้งอยู่ที่เมืองเรย์แฮม รัฐแมสซาชูเซตส์ ในวันที่ 1 สิงหาคม พ.ศ. 2545 วัดนวมินทรราชูทิศ ได้ถือกำเนิดอย่างเป็นทางการ ณ อพาร์ตเมนท์ เลขที่ 1765 Commonwealth Ave รัฐแมสซาชูเซตส์ ต่อมาในวันที่ 1 มิถุนายน พ.ศ. 2546 ได้ย้ายไปอยู่ที่บ้านเลขที่ 11 Wilmot St Watertown รัฐแมสซาชูเซตส์ และย้ายมายังที่ตั้งปัจจุบัน 382 South Street East เมืองเรย์แฮม รัฐแมสซาชูเซตส์ 02767 เมื่อวันที่ 2 กรกฎาคม พ.ศ. 2547 และได้มีพิธีเปิดโครงการก่อสร้างอุโบสถหรือ Ground Breaking เมื่อเวลา 10.09 น.ของวันที่ 20 กันยายน พ.ศ. 2547 โดยระบุว่าพระอุโบสถทรงไทยประยุกต์ ที่มีพื้นที่ 110,000 ตารางฟุต ใช้งบก่อสร้าง 50 ล้านดอลลาร์สหรัฐ ซึ่งจะทำให้วัดแห่งนี้กลายเป็นวัดไทยนอกประเทศที่ใหญ่ที่สุด
การออกแบบ

บีน แวง สถาปนิกผู้ออกแบบสร้างอุโบสถของวัดนวมินทรราชูทิศ กล่าวว่า อุโบสถดังกล่าว ออกแบบตามแนวคิดของพระพรหมวชิรญาณ (ปสฤทธิ์ เขมงฺกโร) ประธรรมกรรมการอำนวยการวัดนวมินทรราชูทิศ ที่บอกว่าต้องการให้เป็นการผสมผสานระหว่างสถาปัตยกรรมตะวันออกและตะวันตก คือสถาปัตยกรรมแบบนิวอิงแลนด์และไทยเข้าด้วยกัน เพื่อให้ขัดกับสภาพแวดล้อมของเมือง ขณะเดียวกันก็สามารถรักษาเอกลักษณ์ความเป็นไทยเอาไว้
โดยส่วนกลางของอุโบสถ จะเป็นอาคารสามชั้น (ไม่รวมเจดีย์)
ชั้นแรก - เป็นพิพิธภัณฑ์เทิดพระเกียรติพระบาทสมเด็จพระเจ้าอยู่หัว (คล้าย ๆ กับห้องสมุดประธานาธิบดี) และมีคาเฟ่
ชั้นสอง - เป็นบริเวณสำหรับปฏิบัติกรรมฐาน
ชั้นสาม - เป็นสถานที่ประดิษฐานพระพุทธรูปขนาด 15 ตัน ที่อัญเชิญมาจากประเทศไทย มีขนาดสูงประมาณ 20-25 ฟุต นอกจากนั้น อาคารพระอุโบสถหลังนี้ จะประกอบไปด้วยระเบียง (terrace) กว้างขวาง, บริเวณที่พักสงฆ์, ห้องประชุมอเนกประสงค์ ที่รองรับประชาชนได้ถึง 700 คน รวมทั้งจะมีห้องเรียน และห้องประชุมอีกหลายห้อง
วัตถุประสงค์

พระพรหมวชิรญาณ (ปสฤทธิ์ เขมงฺกโร) เจ้าอาวาสวัดยานนาวา กรรมการมหาเถรสมาคม (มส.) กล่าวว่า การจัดสร้างวัดนวมินทรราชูทิศ ก็เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสฉลองสิริราชสมบัติครบ 60 ปี และเป็นอนุสรณ์ที่พระบาทสมเด็จพระเจ้าอยู่หัว มีพระราชสมภพที่เมืองบอสตัน โดยได้มีการสร้างอุโบสถและตัววัดตั้งแต่ปี พ.ศ. 2554 บนเนื้อที่ 233 ไร่ ด้วยงบประมาณกว่า 2,000 ล้านบาท และได้รับเงินสนับสนุนจากรัฐบาลไทยกว่า 500 ล้านบาท ทำให้วัดนวมินทรราชูทิศ เป็นวัดไทยในต่างประเทศที่ใหญ่ที่สุดในโลก
นอกจากนี้ พระบาทสมเด็จพระเจ้าอยู่หัว ได้พระราชทานพระบรมรูปของพระองค์ มาประดิษฐานที่โถงทางเข้า และภายในวัดยังมีการจัดนิทรรศการแสดงพระราชประวัติ พระราชกรณียกิจ ขณะที่พระองค์ทรงมีพระราชสมภพในเมืองบอสตัน อีกทั้งยังมีการจัดตั้งสถาบันการศึกษาทางพระพุทธศาสนา และศูนย์วิปัสนาขนาดใหญ่ด้วย
จั๊กจั่น วันวิสา

| จั๊กจั่น วันวิสา |
| --- | --- |
เกิด: สุดา บุญมานัด (ชื่อเดิม) พิชญนันท์ บุญมานัด (ปัจจุบัน) 7 กันยายน พ.ศ. 2533 (34 ปี) อำเภอทุ่งศรีอุดม จังหวัดอุบลราชธานี
ศิษย์เก่า: มหาวิทยาลัยรัตนบัณฑิต
อาชีพ: นักดนตรี
อาชีพทางดนตรี
แนวเพลง: ลูกทุ่ง •  หมอลำ  •  ป๊อป  •  เพื่อชีวิต
เครื่องดนตรี: ขับร้อง
ช่วงปี: พ.ศ. 2548–ปัจจุบัน
ค่ายเพลง: แกรมมี่ โกลด์ ในเครือ จีเอ็มเอ็ม แกรมมี่ (2548-2555) อาร์สยาม (2556-2559) หินแห่ มิวสิค (2560-ปัจจุบัน)
 นักดนตรี
พิชญนันท์ บุญมานัด เดิมชื่อ สุดา บุญมานัด หรือชื่อในวงการคือ จั๊กจั่น วันวิสา (7 กันยายน พ.ศ. 2533 —) เป็นนักร้องเพลงลูกทุ่งเพื่อชีวิตนักดนตรีหญิงซุปเปอร์สตาร์ชาวไทยสังกัดแกรมมี่โกลด์และอาร์สยาม ปัจจุบันเป็นศิลปินอิสระ มีผลงานเพลงที่มีชื่อเสียงมากมาย อาทิ กุหลาบที่บ่กล้าส่ง, ...ก็ยังคิดถึง, เมื่อถูกความรักหาเจอ, ปรับทุกข์กับเงา เป็นต้น
เกิดที่อำเภอทุ่งศรีอุดม จังหวัดอุบลราชธานี กำลังศึกษาอยู่ที่มหาวิทยาลัยรัตนบัณฑิต เธอเริ่มร้องเพลงอย่างจริงจังตั้งแต่ระดับชั้นมัธยมศึกษาปีที่ 3 จากการที่เธอเข้าร่วมกับวงดนตรีโปงลางของโรงเรียน เมื่อเธอศึกษาต่อในระดับมหาวิทยาลัย เธอได้รับงานร้องเพลงกับวงดนตรีในจังหวัดอุบลราชธานีเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิเห็นความสามารถและแววของเธอ จึงชักชวนเธอเข้าสู่การเป็นศิลปินในสังกัดแกรมมี่โกลด์
ประวัติ

เธอเกิดเมื่อวันที่ 7 กันยายน พ.ศ. 2533 ที่ตำบลโคกชำแระ อำเภอทุ่งศรีอุดม จังหวัดอุบลราชธานี จบการศึกษาชั้นประถมศึกษาจาก โรงเรียนบ้านโคกชำแระ ชั้นมัธยมศึกษาตอนปลายจากโรงเรียนทุ่งศรีอุดม และกำลังศึกษาคณะบริหารธุรกิจ วิชาเอกการตลาด มหาวิทยาลัยรัตนบัณฑิต และ จบการศึกษาเมื่อปี พ.ศ. 2556 เธอเริ่มสนใจการร้องเพลงตั้งแต่วัย 15 ปี และเริ่มร้องเพลงอย่างจริงจังในช่วงที่เธอศึกษาอยู่ชั้นมัธยมศึกษาปีที่ 3 เธอนั้นใฝ่ฝันในการเป็นศิลปินมาตั้งแต่วัยเยาว์ และเข้าหาโอกาสใกล้ชิดดนตรีมาโดยตลอด ในระหว่างมัธยมศึกษาตอนต้นเธอได้เข้าชมรมดนตรีของโรงเรียนเพื่อฝึกฝนตนเอง หลังจากนั้นในช่วงมหาสิทยาลัย เธอเริ่มต้นรับงานร้องเพลงกับวงดนตรีเพื่อหารายได้เสริมของตนเอง พร้อมไปกับการร้องคัฟเวอร์เพลงลงโซเชียล นั่นจึงทำให้เธอได้รับโอกาสและการชักชวนจาก ครูสลา คุณวุฒิ เข้ามาเป็นศิลปิน มีผลงานอัลบั้มเพลงออกมาถึง 4 ชุด สร้างชื่อเสียงและเป็นที่รู้จักเธอในวงกว้าง เธอจึงเข้าสู่วงการบันเทิงโดยการเป็นศิลปินสังกัดแกรมมี่โกลด์ พ.ศ. 2548 จากการออกอัลบั้มในแนวลูกทุ่งชุดแรก กุหลาบที่บ่กล้าส่ง ภายใต้สังกัดแกรมมี่โกลด์ ไม่ได้ออกมาในแนวลูกทุ่งสำเนียงใต้ตามสมัยนิยม หากแต่เป็นลูกทุ่งสำเนียงทั่วไป อัลบั้มชุดที่ 2 ออกมาในแนวลูกทุ่งเพื่อชีวิตสำเนียงใต้ และเป็นอัลบั้มเดียวที่เขาออกกับค่ายนี้ จนกระทั่งหายหน้าจากวงการไปช่วงหนึ่ง และกลับเข้าสู่วงการโดยการเป็นศิลปินสังกัดอาร์สยาม ออกซิงเกิล 2 เพลง ได้แก่ คนคั่นเวลา และ รักแท้หรือแค่มโน ก่อนที่เขาจะหมดสัญญากับอาร์สยาม และออกมาเป็นศิลปินอิสระ และออกผลงานเพลงล่าสุด เศษใจ ก่อนจะห่างหายจากวงการไปสักระยะ และกลับเข้ามาสู่ค่ายอาร์สยาม มีผลงานเพลงด้วยกัน 2 ซิงเกิล ได้แก่ คนคั่นเวลา และ รักแท้หรือแค่มโน เมื่อหมดสัญญาลงเธอได้ผันตัวออกมาเป็นศิลปินอิสระ และในช่วงโรคระบาดโควิด-19 ที่ผ่านมา เธอได้ทำธุรกิจส่วนตัวเปิดร้านอาหาร แต่ด้วยสถานการณ์ที่ไม่เอื้ออำนวยทำให้ธุรกิจปิดตัวลง ภายหลังเธอได้กลับสู่หน้าจอวงการบันเทิง และหวนคืนการร้องเพลงอีกครั้งเมื่อสถานการณ์ดีขึ้น และอีกบทบาทหนึ่งในปัจจุบันกับการทำหน้าที่ในฐานะนักการเมืองอีกด้วย บ้านใหม่หลังหมดสัญญา
ในเดือนเมษายน พ.ศ. 2556 จั๊กจั่น วันวิสา ได้เซ็นสัญญากับค่ายใหม่อาร์สยาม ในสังกัดอาร์เอส หลังจากที่ค่ายเดิมคือแกรมมี่โกลด์ปิดตัวลง และหลังหมดสัญญากับค่ายอาร์สยามเมื่อ4ปี ปัจจุบันศิลปินอิสระ
วงการบันเทิง

จากเด็กสาวที่เธอเป็นซุปเปอร์สตาร์หน้าชั้น จนผู้คนกล่าวขานน้ำเสียงของเธอเป็นที่ยอมรับของนักเรียนร่วมห้อง เป็นที่รักของพี่น้องในหมู่บ้าน รวมทั้งครู อาจารย์ ก็ส่งเสริม อาจารย์กิมเฮง เขียวอ่อนโชติ และ อาจารย์สราวุฒิ ทุ่งขี้เหล็ก ไปพบเข้าจึงนำมาส่งเสริมให้เป็นลูกทุ่งสาวคนใหม่ แถมยังได้รับการเติมเต็มเอาใจใส่จาก ครูสลา คุณวุฒิ และ อาจารย์วสุ ห้าวหาญ มาจนถึงปัจจุบัน
ผลงานเพลง > อัลบั้มเดี่ยว > ชุดที่ 1 กุหลาบที่บ่กล้าส่ง (7 มีนาคม 2549)

กุหลาบที่บ่กล้าส่ง (ลูกทุ่ง)
เมื่อไหร่..ใจก็รอ (เพื่อชีวิต)
ซุปเปอร์สตาร์หน้าชั้น (ลำซิ่ง)
ฮักอ้ายเสมอ (เพื่อชีวิต)
กอด (ฉันจากหัวใจเธอ) (เพื่อชีวิต)
คิดถึงแม่ (ลูกทุ่ง)
ฮักแข่นแข่นแฟนสิบล้อ (เพื่อชีวิต)
อย่าลืมกันเด้อ (เพื่อชีวิต)
กระเป๋าเดินทาง (เพื่อชีวิต)
ม่วนนำกัน (ลำซิ่ง)
เพลงที่เปิด ทางช่อง ช่อง 5 (ตามลำดับการออกอากาศ)
ฮักอ้ายเสมอ
ฮักแข่นแข่นแฟนสิบล้อ
เมื่อไหร่..ใจก็รอ
ซุปเปอร์สตาร์หน้าชั้น
กุหลาบที่บ่กล้าส่ง